Piața imobiliară din București, cea mai accesibilă din UE. Prețuri duble în celelalte capitale
- Moraru Iulia
- 18 martie 2024, 19:35
Piața imobiliară din București se remarcă prin accesibilitatea prețurilor la locuințe și ușurința în achiziționarea acestora. Deși se anticipează ca prețurile să crească și mai mult, e greu să ajungă la nivelul celorlalte capitale europene.
Bucureștiul se remarcă prin accesibilitatea ridicată la achiziționarea unei locuințe, conform datelor publice referitoare la prețul mediu solicitat pentru un apartament de 70 de metri pătrați în Europa.
Piața imobiliară din București, una dintre cele mai ieftine din Europa
Potrivit informațiilor furnizate de firma de consultanță imobiliară Cushman & Wakefield Echinox, datorită unei perspective economice favorabile și a condițiilor mai bune de finanțare, se estimează că prețurile locuințelor vor înregistra o creștere în viitorul apropiat.
În comparație cu alte capitale europene, piața imobiliară din București se evidențiază prin prețuri competitive la locuințe și un grad relativ bun de accesibilitate în achiziționarea proprietăților.
"Creşterile preconizate ale salariilor pe fondul unei evoluţii economice pozitive, dar şi al relaxării condiţiilor de finanţare, vor favoriza majorarea preţurilor locuinţelor în perioada următoare, tendinţă pe care o vom vedea cel mai probabil manifestându-se mai accentuat începând cu anul viitor.
Astfel, pe baza datelor publice privind preţul mediu solicitat pentru un apartament de 70 de metri pătraţi în Europa, nivelul de accesibilitate al achiziţionării unui astfel de apartament în Bucureşti este printre cele mai ridicate atât la nivel naţional, cât şi european, fiind necesare 96,2 salarii medii nete lunare", potrivit unui comunicat de presă emis de Cushman & Wakefield Echinox.
Prețurile din Londra, Munchen sau Paris, de două ori mai mare
În marile capitale precum Londra, Munchen, Paris sau Zurich, prețurile medii pe metrul pătrat util sunt considerabil mai mari, în unele cazuri necesitându-se peste 200 de salarii medii nete pentru a achiziționa un apartament.
În următorii ani, perspectivele economice pozitive pentru România ar putea conduce la o creștere semnificativă a salariului mediu net lunar din București.
Acest lucru ar putea avea un impact pozitiv asupra gradului de accesibilitate al proprietăților de pe piața imobiliară din București.
Piața imobiliară. Cât costă un apartament în București
De asemenea, se prognozează că reducerea anticipată a dobânzilor de referință va susține această evoluție, prevăzută să înceapă treptat începând cu 2024 și să continue în anii următori.
Prețul mediu cerut pentru un apartament în București a fost de 1.663 euro pe metru pătrat util în luna februarie, înregistrând o creștere moderată în comparație cu aceeași perioadă din anii precedenți.
Această valoare plasează capitala pe locul trei în ceea ce privește cele mai mari prețuri din piața imobiliară, după Cluj-Napoca și Brașov, potrivit Fanatik.